Zadeva C-567/10

Inter-Environnement Bruxelles ASBL in drugi

proti

Région de Bruxelles-Capitale

(Predlog za sprejetje predhodne odločbe, ki ga je vložilo Cour constitutionnelle (Belgija))

„Direktiva 2001/42/ES — Presoja vplivov nekaterih načrtov in programov na okolje — Pojem načrtov in programov, ‚ki so zahtevani z zakonskimi in drugimi predpisi‘ — Uporaba te direktive za postopek celotne ali delne razveljavitve načrta rabe zemljišč“

Povzetek sodbe

Okolje — Presoja vplivov nekaterih načrtov in programov na okolje — Direktiva 2001/42 — Načrt in program — Pojem — Posebni načrti rabe zemljišč, ki jih ureja nacionalna zakonodaja, vendar pa njihovo sprejetje ni obvezno — Vključitev (Direktiva Evropskega parlamenta in Sveta 2001/42, člen 2(a)) Okolje — Presoja vplivov nekaterih načrtov in programov na okolje — Direktiva 2001/42 — Načrt in program — Pojem — Nacionalni postopek celotne ali delne razveljavitve načrta rabe zemljišč — Vključitev (Direktiva Evropskega parlamenta in Sveta 2001/42, člen 2(a))

Pojem načrtov in programov, „ki so zahtevani z zakonskimi in drugimi predpisi“ iz člena 2(a) Direktive 2001/42 o presoji vplivov nekaterih načrtov in programov na okolje, je treba razlagati tako, da se nanaša tudi na posebne načrte rabe zemljišč, katerih sprejetje ni obvezno. Nasprotna razlaga bi namreč precej omejila obseg v tej direktivi določenega nadzora nad vplivi načrtov in programov na okolje, ki se nanašajo na prostorsko načrtovanje v državah članicah. Zato bi taka razlaga te določbe, ker bi precej omejila področje uporabe te direktive, deloma posegla v polni učinek te direktive glede na njen cilj, ki je zagotavljanje visoke ravni varstva okolja. (Glej točke 29, 30 in 32 ter točko 1 izreka.) Člen 2(a) Direktive 2001/42 o presoji vplivov nekaterih načrtov in programov na okolje je treba razlagati tako, da nacionalni postopek celotne ali delne razveljavitve načrta rabe zemljišč načeloma spada na področje uporabe te direktive, tako da zanj veljajo pravila o presoji vplivov na okolje, določena s to direktivo. To načeloma ni tako, če razveljavljeni akt spada v hierarhijo aktov prostorskega načrtovanja, ker ti akti dovolj natančno določajo pravila o rabi zemljišč, ker so bili že sami predmet presoje vplivov na okolje in ker se lahko razumno šteje, da so bili interesi, ki jih Direktiva 2001/42 varuje, v tem okviru zadostno upoštevani. (Glej točki 42 in 43 ter točko 2 izreka.)

Zadeva C-567/10

Inter-Environnement Bruxelles ASBL in drugi

proti

Région de Bruxelles-Capitale

(Predlog za sprejetje predhodne odločbe, ki ga je vložilo Cour constitutionnelle (Belgija))

„Direktiva 2001/42/ES — Presoja vplivov nekaterih načrtov in programov na okolje — Pojem načrtov in programov, ‚ki so zahtevani z zakonskimi in drugimi predpisi‘ — Uporaba te direktive za postopek celotne ali delne razveljavitve načrta rabe zemljišč“

Povzetek sodbe

Okolje – Presoja vplivov nekaterih načrtov in programov na okolje – Direktiva 2001/42 – Načrt in program – Pojem – Posebni načrti rabe zemljišč, ki jih ureja nacionalna zakonodaja, vendar pa njihovo sprejetje ni obvezno – Vključitev (Direktiva Evropskega parlamenta in Sveta 2001/42, člen 2(a)) Okolje – Presoja vplivov nekaterih načrtov in programov na okolje – Direktiva 2001/42 – Načrt in program – Pojem – Nacionalni postopek celotne ali delne razveljavitve načrta rabe zemljišč – Vključitev (Direktiva Evropskega parlamenta in Sveta 2001/42, člen 2(a))